Document ID: /roh_data/filtered/fineweb-2-filterrobots_roh.jsonl.gz/66340

Dapi onns è il museum d'art dal Grischun preschent cun trais paraids da placats prominentamain en il sutpassadi da la staziun da Cuira ed el resta quai er durant ch'el è serrà pervia da la construcziun. Durant questa perioda mussa l'artist da la staziun da Son Gagl Alex Hanimann (*1955) ch'ins ha gudagnà, là mintga mais ina nova lavur.
Hanimann che quinta cun sia ovra dissegnada tar ils artists svizzers dal preschent ils pli impurtants, s'occupa en il rom da sia represchentaziun opsitanta dal tema "museum" ed "art". En il center da la seria da placats da 12 parts stat la lingua che l'artist concepziunal dovra sco med estetic independent. Ses "Fatgs ed opiniuns, presumziuns e pretesiuns" ch'el ha redigi en furma da skizzas cun scrittira da maschina da scriver e cun rispli, sa preschentan en divers maletgs che tanschan da mindmaps diromdas fin a ritgas definiziuns da noziuns.
En in temp, en il qual il museum d'art dal Grischun emprova da sviluppar novas perspectivas, animeschan las variadas lavurs da text da Hanimann las passantas ed ils passants dal sutpassadi da la staziun da sa fermar in mument per reflectar e per analisar las ideas pertutgant l'art e las funcziuns dal museum sez che stattan en connex cun quellas.